அரசியலில் ஊழல் என்பது புரையோடிவிட்ட நிலையில்தான் ஐந்து ஆண்டுகளுக்கு முன்பு மிகப்பெரிய போராட்டம் வெடித்து "லோக்பால்' சட்டம் கொண்டுவர முடிவெடுக்கப்பட்டது. ஆனால் அது இன்றுவரை நிறைவேற்றப்படவே இல்லை. அரசியலில் குற்றப் பின்னணி கொண்டவர்களின் ஆதிக்கம் அதிகரித்து, அரசியல் நாகரிகம், மக்களாட்சியின் மாண்பு எல்லாம் தகர்க்கப்பட்டு வருவதை நாம் அன்றாடம் பார்த்து வருகிறோம். இந்தச் சூழலை "வோரா கமிட்டி' அறிக்கை படம் பிடித்துச் காட்டியது. அதைப் படிப்பவர்களுக்கு "அரசாங்கம் என்னதான் செய்கிறது?' என்ற எண்ணம் தோன்றும்.